**Daniel Evans** (s. 23. toukokuuta 1990 Birmingham, Englanti) on brittiläinen tennispelaaja. Parhaimmillaan hän on sijoittunut maailmanlistalla kaksinpelissä sijalle 41 maaliskuussa 2017. Hän on voittanut yhden ATP-haastajaturnauksen.

Ura
---

### Juniorivuodet

Voitettuaan turnauksen Marcq-en-Barœulissa Evans nousi maaliskuussa 2006 Euroopan alle 16-vuotiaiden rankingin kärkeen. Evans voitti vuonna 2006 kaksi ITF-junioriturnausta Isossa-Britanniassa ja yhden Paraguayssa.

Australian avointen 2008 poikien kaksinpelissä Evans selviytyi puolivälieriin. Huhtikuussa 2008 hän voitti Nottinghamin ITF-junioriturnauksen. Kesäkuussa hän sai villin kortin Queen's Club Championships -turnauksen pääsarjaan. Uransa ensimmäisen ATP-turnauksen ensimmäisellä kierroksella hän hävisi Xavier Malisselle. Wimbledonissa Evans jäi kiinni yöllisestä juhlimisesta ja menetti Lawn Tennis Associationin antamat tuet ja rahoituksen neljäksi kuukaudeksi. Syksyllä hän voitti kolme ITF Futures -turnausta Isossa-Britanniassa.

### 2009

Maaliskuussa Evans voitti Jerseyn ATP-haastajaturnauksen voitettuaan finaalissa Jan Minářin erin 6–3, 6–2. Hän sai villin kortin Wimbledoniin, mutta hävisi ensimmäisellä kierroksella 12:nneksi sijoitetulle Nikolai Davydenkolle lukemin 2–6, 3–6, 3–6.

Syyskuussa Evans valittiin edustamaan maataan Davis Cupissa, kun Iso-Britannia pelasi Puolaa vastaan säilymisestä Eurooppa-Afrikan I ryhmässä. Hän hävisi ensimmäisen kaksinpelinsä Jerzy Janowiczia vastaan sekä toisen ja ratkaisevan kaksinpelin Michał Przysiężnyä vastaan.

### 2010

Tammikuussa Evans pelasi Aucklandin ATP-turnauksen pääsarjassa, häviten ensimmäisellä kierroksella Michael Lammerille. Myöhemmin kauden aikana hän pelasi ATP-turnausten karsinnoissa, ITF-turnauksissa sekä haastajaturnauksissa.

### 2011

Kesäkuussa Evans hävisi Eastbournen ATP-turnauksen ensimmäisellä kierroksella Grigor Dimitroville. Wimbledonissa Evans hävisi ensimmäisellä kierroksella maailmanlistan sijalla 18 olleelle Florian Mayerille luvuin 6–7(5), 6–7(1), 6–3, 4–6.

### 2012

Evans hävisi Zagrebin ATP-turnauksen ensimmäisellä kierroksella Guillermo García-Lópezille.

### 2017

Vuonna 2017 Evans jäi kiinni kokaiinin käyttämisestä. Häneltä huhtikuussa otettu testi oli positiivinen.

Lähteet
-------

* Daniel Evansin ATP-profiili
* Daniel Evansin ITF-profiili (Arkistoitu – Internet Archive)

### Viitteet

1. ↑  Daniel Evans *atpworldtour.com*. ATP World Tour. Viitattu 22.11.2009. (englanniksi)
2. 1 2 3 4 5 6 7  Daniel Evans - Activity *atpworldtour.com*. ATP World Tour. Viitattu 22.11.2009. (englanniksi)
3. ↑  Harman, Neil: Rising star Evans has friends in high places *timesonline.co.uk*.  9.3.2006. Times Newspapers Ltd. Viitattu 22.11.2009. (englanniksi)
4. 1 2  Daniel Evans - Activity *ITFtennis.com*. International Tennis Federation.  Arkistoitu 5.12.2013. Viitattu 22.11.2009. (englanniksi)
5. ↑  Dickson, Mike: Party-boy junior tennis player Evans gets a record LTA ban *dailymail.co.uk*.  9.7.2008. Associated Newspapers Ltd. Viitattu 22.11.2009. (englanniksi)
6. ↑  Daniel Evans *daviscup.com*. Davis Cup. Viitattu 22.11.2009. (englanniksi)
7. ↑  Dan Evans: Great Britain Davis Cup player fails drugs test *BBC Sport*.  23.6.2017. Viitattu 23.6.2017. (englanniksi)